Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere teile kõigile!
Vaatad saadet "Gloryline" ja mina olen Glory Backman.
Tahan täna julgustada ja inspireerida sind teadmisega,
et Jeesuse Kristuse nimi on kõige võimsam ja tugevam,
kõige erilisem ja kallim nii meie eludes,
kui kogu maa peal, taevastes ja universumis.
Isa on andnud meile Jeesuse nime,
mille kaudu kogeda päästet, tervenemist, vabanemist
ja terviklikkust.
Ühtlasi on meile Jeesuse nimes antud meelevald ja vägi.
Kuid palugem alustuseks üheskoos.
Palveta koos minuga,
et Püha Vaim võiks võimsalt
avaldada oma mõju ja tahet meie eludes,
et Jeesuse nimi oleks alati ja kõiges
kõige enam austatud ja kõrgele tõstetud
nii nagu see ongi.
Armas taevane Isa,
tahan tuua tänases saates esile
Jeesuse nime autoriteedi, väe ja meelevalla
ning Tema Issandaks olemise, mida Ta nimi endas kätkeb.
Aitäh Püha Vaim, et ilmutad meile kõike,
mis puudutab Jeesuse nime ja Tema positsiooni.
Sa teadvustad meile,
milline võimas ja üleloomulik võimekus peitub Jeesuse nimes.
Aamen.
Nüüd aga, armas vaataja, tahan öelda,
et see on tohutu eesõigus kuulutada Jeesuse nimest.
See pole üldse mitte iseenesestmõistetav.
See oli 1981. aastal,
mil sain esimest korda öelda nime Jeesus Kristus.
See oli algul ikka väga raske.
Võisin küll öelda Jumal ja Issand,
aga nime Jeesus välja ütlemine oli täiega raske mu jaoks.
Miks?
Aga seetõttu, et tol ajal elasin veel kurjade vaimude mõjuvõimu all.
Osad neist elasid ikka veel minu sees.
Võin sellest ehk teine kord rääkida.
Matteuse 10:1 ütles Jeesus oma jüngritele järgmist:
"Ja Jeesus kutsus oma kaksteist jüngrit enese juurde
ning andis neile meelevalla rüvedate vaimude üle neid välja ajada
ja parandada kõiki haigusi ja igasugu nõtrust."
Jeesus andis oma jüngritele meelevalla ehk valitsemisõiguse.
Tegu on taevase õigusega.
Tänu sellele taevasele meelevallale
on sul eesõigus tegutseda Jeesuse Kristuse nimel
ja saada sellest ka kasu.
Jeesuse Kristuse nimest ei saa ammutada kasu
iseenda või teiste heaks juhul,
kui pole ise võtnud vastu Jeesuses peituvat päästet,
saanud oma patud andeks ja uueks loodud oma vaimu poolest.
Johannese 14:13 on näha, kuidas Jeesus ütles oma jüngritele:
"Ja mida te iganes palute minu nimel, seda ma teen,
et Isa saaks kirgastatud Pojas."
Ja siis Ta jätkab salmis 14:
"Kui te midagi minult palute minu nimel, siis ma teen seda."
Jeesuse Kristuse nimi on üks vaimulikke võtmeid,
mis avab tuhandeid kui mitte miljoneid õnnistusi siin maa peal.
Paulus ütleb Efeslastele 1:21-22:
"Kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse
mitte üksnes nüüdsel, vaid ka tulevasel ajastul."
Ehk siis Jeesuse Kristuse nimi ja selles peituv vägi
on üle kõigi olemasolevate vägede ja võimude.
Jumal ise - kogu maa ja taeva Looja,
on andnud meile Jeesuse Kristuse nime.
"...ja ta alistas tema jalge alla kõik
ning pani tema kõigi asjade üle peaks kogudusele."
Kuna meie oleme Kristuse Ihu - Tema on selle pea ja meie Tema ihu,
meie, kes usume Temasse
ja oleme Tema omandrahvas ning Tema püha preesterkond,
siis meil kõigil on õigus
asetada kõik jõud ja meelevallad oma jalge alla.
Meil on võimalus asetada need ka Kristuse Ihu jalge alla.
See tähendab seda, et mis iganes vähiga poleks tegu;
mis iganes muu haigusega poleks tegu,
olgu selleks siis HIV, viirused-bakterid ja muud ohtlikud haigused...
Eks haigused muidugi olegi juba tavaliselt ohtlikud
rasides inimest.
Need haigused toovad endaga sageli ka surma kaasa.
Igas haiguses peitub kui oma elu.
Vähk või kasvaja - selles on mingi oma elu.
Viirustes-bakterites on oma elu.
Kui pankreas on haige, ei tooda see piisavalt insuliini
ja verenäitajad võivad olla täiesti sassis
tänu mõnele häirele organismis.
Kuid mis iganes mõne haiguse või häire põhjus ka poleks -
olgu see siis geneetiline,
deemonlik,
mõnest õnnetusest tingitud
või kiirgusest, tulekahjust või mürgitusest tingitud.
Mis iganes ka see põhjus poleks -
kõik need asjad on alistatud Jeesuse Kristuse nime alla.
Nii on see tohutu eesõigus me jaoks kasutada Jeesuse nime.
Mitte vaid oma elu ja pere jaoks,
aga ka oma naabrite, tuttavate, oma linna ja rahva jaoks.
Me peame õppima kasutama Jeesuse Kristuse nime.
Keegi võib öelda,
et ta ajab Jumala nimel kõik kurjad vaimud välja.
Kuid Jumala nimi pole see, milles neid välja ajada,
vaid hoopis Jeesuse Kristuse nimes!
Tema nimes toimub tervenemine ja terviklikuks saamine.
Tema nimes peitub inimese igavene pääste.
See on see nimi,
mida peame kõrgelt hindama ja väärtustama,
sest see nimi on üle kõigi teiste nimede.
Üle minu ja sinu nime.
Ja kui me võtame Jeesuse vastu,
on meil ka vaimumaailmas meelevald ja valitsemisõigus.
Ja siis saame me tänu Pühale Vaimule
ka "dynamis"-väe
üle kõigi hädade, haiguste, needuste ja kõige muu,
mis hävitab ja kahjustab inimest.
Jeesuse Kristuse nimes on meil võimas ja hävitav võim,
mida peaksime julgema ka rakendada.
Näed kohe ühe väikese videoklipi
ühest paigast maailmas, kus olen kunagi olnud
kuulutamas Jumala Sõna.
Mõned need klipid on isegi mu enda telefoniga filmitud.
Kuid taoline väike klipp võib anda sulle aimu,
milline mu teenimistöö mujal maailmas välja näeb.
Peale selle videoklipi vaatamist tahan aga paluda kõigi haigete eest
ja eriti veel nende asjade pärast,
mida Püha Vaim mulle palvehetkel paluda annab.
TEENIMISTÖÖ PAAPUAS
Jeesuse nimel
ma kuulutan.
Püha Vaim, täida need inimesed Jeesuse nimel!
Me peame kandma hoolt ka selle eest,
et me südames poleks mingit andeksandmatust, kibestumist,
pahatahtlikkust ega muud sellist.
Mitte midagi sellist.
Peame parandama meelt sellistest asjadest,
mis meie kui usklike jaoks tähendab seda,
et me võtame oma uue loomuse kaudu meelevalla
kogu oma vana, rikutud loomuse üle ühes selle ihade ja tahtmistega.
Just nii.
Me võtame Jeesuse nimel meelevalla kogu oma vana loomuse üle
ja see kuuletub.
Meie aga saame vaimse inimese poolest
tugevamaks ja vägevamaks.
Siinkohal meenub üks lugu mustast ja valgest koerast,
kes otsekui inimese sees elavad.
Must koer sümboliseerib meie langenud loomust,
millest saame osa
tänu inimese pattu langemisele Aadama ja Eeva kaudu.
Me teame, et neile järgnevas põlvkonnas
esines tapmist, valetamist ja palju muud.
Sinu elu ja tulevik sõltub paljuski sellest,
kumba koera sa toidad?
Musta koera ehk oma vana loomust,
milles peitub muide ka viha Jumala vastu.
Või sa toidad valget koera,
mis sümboliseerib meie uuestisündinud vaimu Jeesuses,
mis on igavene, kirgastatud ja puhastatud.
Mis on Jumalale vastuvõetav ja enneolematult imeline.
Las ma öelda sulle -
olen avastanud,
et sa oled parim versioon iseendast, kui oled koos iseendaga
ja õpid armastama ning aktsepteerima end.
Ja õpid ka olema armuline enda vastu.
Nüüd aga tagasi teema juurde.
Tahaksin palvetada tervenemise eest neist haigustest,
mille käes sa just praegu kannatad.
Kuna Jeesuse nimi on üle kõigi teiste nimede,
siis ma tahaks paluda koos sinuga kõigi nende pärast, kellel on reuma.
Olgu siis pehmede kudede reuma, liigeste reuma, milline iganes reuma.
Üks usklik naine kannatas reumavalu käes suvelgi.
Palusin ta eest lühikese palve
ja kui ta järgmine päev jumalateenistusele läks,
pidi ta minema tagasi koju kingi vahetama,
kuna jalas olnud kingad olid liiga suureks jäänud.
Ehk teisisõnu - liigeste ümber olnud vedelik ja paistetus olid kadunud
ja ka ei mingit valu enam!
Au Jumalale!
Tänu Jeesusele Kristusele!
Jeesus ütles, et me paluks Tema nimel.
Ta ise on volitanud meid - oma järgijaid,
tervendama haigeid.
Nii et, kui sul on praegu reuma,
siruta üks käsi ekraani suunas ja teine taeva suunas.
Tegu pole millegi muu, kui vaid nö "usu puudutusega"
ja ma palvetan su eest.
Ma palun, et mis iganes ka poleks põhjustanud seda reumat -
et see kaoks ja häviks kõige täiega Jeesuse Kristuse nimel.
Aga nüüd siis palvetame.
Isa Jumal, ma tänan Sind Jeesuse Kristuse nimel,
et Sa ise oled andnud meile selle imelise ja võimsa nime.
Nii ma siis käsin Jeesuse Kristuse nimel,
et iga reuma ja sellest lähtuv valu
ja et igasugune artriit lahkuksid Jeesuse nimel.
Te lahkute selle inimese ihust ja kehaosadest
Jeesuse Kristuse nimel!
Reuma, ma võtan su üle jumaliku, üleloomuliku meelevalla
Jeesuse nimel
ja ma tänan, et see reuma lahkub.
Selgroog terveneb just praegu.
Su selgroos on aastakümneid olnud reuma,
kuid seda pole enam.
Au Jumalale!
Ta on tervendanud su selgroo reumast.
Ei mingit kortisooli enam,
sest taevase Jumala tervendav vägi on läbistanud su selgroo. Halleluuja!
Kellelgi on siinuste ehk ninaõõnega probleeme.
Kellelgi on krooniline põskkoopapõletik,
kuid ma kuulutan, et see põletik sealt põskkoobastest
lahkub Jeesuse nimel just nüüd ja praegu.
See lahkub Jeesuse Kristuse nimel!
Ole vaba oma vaevast!
Halleluuja!
Jumala teod on nii erakordselt imelised.
Kogen oma vaimus ka järgmist tunnetusesõna,
et kellelgi on ühes silmas mingi takistus,
mis on pannud seda silma otsekui kõõrdi vaatama.
Pane oma käsi selle silma peale Jeesuse nimel
ja teine käsi vastu ekraani.
Ma ütlen sulle, silm, Jeesuse Kristuse nimel,
saa terveks kohe nüüd ja praegu.
Ma kuulutan Jeesuse Kristuse nimel -
silm sa saad terveks just praegu.
Kuule, silm, Issanda sõna:
"Mina, Issand, olen sinu tervendaja
ja sa oled täiesti terve, Jeesuse Kristuse nimel."
Kiidetud olgu Issand, kes päästab meid vaenlaste käest.
Jeesuse Kristuse nimi on nii palju võimsam ja väelisem,
kui ühegi haiguse nimi.
Ja see on see, millele peaksid keskenduma
oma vaimus, oma hinges, mõtetes ja südames -
kogu oma olemuses.
Õnnista end Jeesuse Kristuse nimel.
Õnnista ka teisi
ja kuuluta Jeesuse nime võitu kõigis asjades, millega kokku puutud.
Nii oma olukordades, kui tulevikus.
Kogen vaimus ühte väikest beebit,
kellel on mingi probleem kõhu piirkonnas.
Tegu pole gaasivaludega, aga see on midagi muud.
Pane oma käsi selle beebi kõhu peale just praegu.
Ma kuulutan, et see soolestik saab täiesti terveks.
Ma kuulutan selle beebi soolestikule ja kõhule täit tervenemist
Issanda Jeesuse Kristuse nimel nüüd ja praegu.
Kiitus Issandale!
Kiitus Jumalale, kes armastab ja aktsepteerib meid alati
ja kes tahab kasutada meid oma nime auks.
Lisaks sellele veel sellised sõnad: "Sina, kes sa kaalud abielulahutust -
ära tee seda.
Ära tee seda.
Anna sellele veel võimalus.
Ära tee seda."
Jumal vihkab hülgamist.
Me saade on tänaseks lõppenud.
Aitäh, et olid minuga ja külasta ka mu kodulehekülge,
kust leiad infot me Turus toimuvate sündmuste kohta.
Tänud ja kõike head!
Kui need saated on olnud sulle õnnistuseks, julgustuseks ja trööstiks,
siis võid jätkuvalt toetada TV7 tööd, helistades 900 1770 (kõne hind 10)
või teha pangaülekande, leides me andmed www.tv7.ee
Aitäh su toetuse eest ja ole rikkalikult õnnistatud!
Kõike head!
Tõlge: Anne-Ly Raukas